Vita:Magyarország zenéje

message: A jelenlegi cikk ugyanis meglehetősen gyenge, ráadásul az állami szponzorálás emlegetése nem is ízléses benne.
Számos cikkünk szól a modern magyar zenéről; Bartók óta is vannak jelentős magyar komolyzenei szerzők - itt a Wikipédiában is számos cikk van erről, Ha nem lenne tilos most szerkeszteni a cikket, minden vonatkozásban a gyenge osztályzatot kapná tőlem. 
Ismétlem, jó munkát egy igényes szócikk kialakításához.--Linkoman vita 2010. március 10., 23:41 (CET)
Jobb híján az angol cikket fordítjuk, és még elkelnek lelkes, segítőkész fordítók! ;) –  OrsolyaVirágHardCandy 2010. március 10., 23:43 (CET)
Elég baj, hogy idegen nyelvből fordítunk valamit ahelyett, hogy mi csinálnánk.
Az első kérdés a cím. "Magyarország zenéje" - ez túl széles körű, sokkal jobb lenne két külön szócikk, az egyik Magyarország zenei életéről, történeti résszel, az előadókat, oktatókat, nagy bemutatókat (pl, 1983 - István a király stb.) bemutatva. A másik szócikk a szerzőkről szólhatna, bár talán a listán nem is kellene túlmenni.
A jelenlegi cikk nem látszik különösebben átgondoltnak. Már szóvá tettem, hogy pl. az operáknál szó sincs Petrovics emil, Szokolay Sándor, Lendvay Kamilló stb. modern operáiról. Szó sincs Jeneyről, Vidovszkiról stb.
Vagyis a kevesebb több lenne - de ne fordítsunk, ha kérhetném, inkább nézzük meg a több száz kész cikkünket.
Továbbá: a cím alá tartozik a magyar zene teljes története, aminek itt csak nyomai vannak.--Linkoman vita 2010. március 10., 23:51 (CET)
Persze, hogy baj, de mikor kevés ember van és az újak csak új cikket írnak. Akkor lesz a wiki színvonalas, ha nem az új cikkek írásával foglalkozik a közösség 2/3-a, hanem a meglévők bővítésével.  Szajci reci 2010. március 14., 11:13 (CET)
thread_title: Jó munkát a tatarozáshoz

message: Tudom, hogy tatarozás alatt áll a cikk, de a könnyűzenei rész felosztását szerintem érdemes lenne bővíteni: a magyar könnyűzenébe fel kellene venni a táncdalt, a 20. századi jelentős együtteseket (Illés, Omega, Metró, Fonográf, LGT, Piramis stb.) valamint fontosabb előadóművészeket (Cseh Tamás, Koncz Zsuzsa, Lovasi András stb.) is. Külön fejezetet érdemelne szerintem a magyar dzsessz is (Benkó Dixieland Band, Szakcsi Lakatos Béla, Jávori István, Pege Aladár, Trio Stendhal stb.). Cassandro  Ħelyi vita 2010. március 19., 13:01 (CET)
replies: text: Egyetértek! S azt sem szabad elfelejteni, hogy a háború előtt létezett hazánkban jazz, sőt a híres popdalok egy része amerikai ragtime-nóta volt magyar szöveggel (például a Medvetánc, ami az Alexander's Ragtime Band dallamára íródott vagy Kazal László híres slágere Zsüti szövegével, az Ez történt lellén, ami pedig a Makin' Whopee melódíájára lett írva). A Horthy-érában volt magyar big band-muzsika is, érdemes utánanézni Beamter 'Bubi' Jenő életútjának! Emellett természetesen hosszú fejezetet érdemelnének legendás jazzzenészeink (pl. Benkó és Molnár Dixieland, Vukán György, Pege Aladár, a magyar romajazz nagy alakjai: Szakcsi, Pecek, Babos Gyula) és a mai nagyok is (pl. Borlai Gergő, a Szendőfi testvérek, Birta Miklós, a Budapest Jazz Orchestra, Fekete-Kovács Kornél). TomAndJerry vita 2010. augusztus 21., 06:39 (CEST)
thread_title:  Könnyűzene